Hvad er Nord Stream 2?

Det er en 1.230 kilometer lang gasrørledning, der skal løbe fra Rusland til Tyskland gennem Østersøen – heriblandt igennem dansk farvand. Byggeriet af gasledningen er i fuld gang.

Det er den statsejede russiske energikoncern Gazprom, der ejer rørledningen, og målet er, at den skal øge andelen af russisk gas i Europa.

I dag leverer russerne knap 40 procent af al den gas, som EU-landene - heriblandt Danmark - importerer. Det skal efter planen stige med 55 milliarder kubikmeter om året, når den nye gasrørledning bliver taget i brug.